पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के जरलाही पंचायत अंतर्गत मधेली बांध टोला में हथियारबंद अपराधियों ने बुधवार की रात्रि लगभग 9:00 बजे वृद्ध हरि यादव 80 वर्ष की गला दबाकर हत्या कर दी। परिजनों ने बताया कि लगभग 10 हथियारबंद अपराधियों ने भूमि विवाद को लेकर घटना को अंजाम दिया है। अपराधियों ने जाते-जाते घर के सदस्यों के साथ भी मार पीट कर, घर खाली करने की धमकी दी है। जिससे संपूर्ण पीड़ित परिवार दहशत में है। पीड़ित परिवार से मृतक की पतोहू नविता देवी ने बरारी थानाध्यक्ष संजय कुमार को लिखित आवेदन देकर बताया है कि बीती रात्रि लगभग 9:00 बजे वह अपने ससुर को खाना देने के लिए निकली। इतने में लगभग 10 की संख्या में हथियारबंद अपराधी उसके घर पहुंच गए तथा उसके ससुर हरि यादव को गाली गलौज देने लगे एवं हवाई फायरिंग भी की।
आसपास के लोगों के आने पर अपराधी हुए फरार
शोर-शराबा करने पर आसपास के ग्रामीण जब जुटने लगे तो सभी अपराधी उक्त स्थल से घर खाली करने की धमकी देते हुए फरार हो गए। पीड़ित परिवार ने दिए आवेदन में रुपेश यादव, भालू यादव, अर्जुन यादव, अजय यादव, रणवीर यादव,पिको यादव, पितांबर यादव, बच्ची यादव इत्यादि को नामजद अभियुक्त बनाया है। मृतक हरि यादव के पुत्र अमर कुमार ने बताया कि वर्ष 2020 में भी इन्हीं लोगों के द्वारा उनके पिता के साथ मारपीट की गई थी। जिसमें बरारी थाना में उक्त लोगों के विरुद्ध भी केस दर्ज किया गया था। हरि यादव के छोटे भाई प्रयाग तथा भतीजा मंडल यादव की हत्या 22 वर्ष पहले भूमि विवाद में कर दी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn